stanford-oval/wikipedia huggingface dataset:
Eugenia Burzio

Eugenia Burzio
Eugenia Burzio (20. kesäkuuta 1872 Torino – 18. toukokuuta 1922 Milano) oli italialainen oopperalaulaja, joka oli äänialaltaan sopraano.
Burzio esiintyi alun perin viulistina ja opiskeli sitten laulamista Milanon konservatoriossa. Debyyttinsä hän teki vuonna 1899 Pietro Mascagnin Cavalleria rusticanan esityksessä Torinossa. Burzio esiintyi urallaan eri puolilla Italiaa, Etelä-Amerikassa ja Pietarissa. La Scalassa hän saavutti suosiota muun muassa esiintymisillään Christoph Willibald Gluckin oopperassa Armide ja Vincenzo Bellinin oopperassa Norma. Burzio erikoistui aikansa verismin koulukunnan ohjelmistoon. Hänestä tuli johtava dramaattinen sopraano maassaan, mutta hänen uraansa varjostivat terveysongelmat. Viimeisen esiintymisensä Burzio teki vuonna 1919 Amilcare Ponchiellin teoksessa Marion Delorme. Hänen lauluaan on säilynyt äänitteillä.
Østlands-Posten

| Østlands-Posten |
| --- | --- |

Lehtityyppi:  sanomalehti
Kustantaja:  Amedia
Levikki:  12 586 (2020)
Perustettu:  1881
Päätoimittaja:  Tonje E. Skjørtvedt (vt.)
Kotikunta:  Larvik
Kotimaa:  Norja
Ilmestymistiheys:  ma–la
Kieli:  norja
Aiheesta muualla
Kotisivu
Østlands-Posten on norjalainen vuonna 1881 perustettu sanomalehti, jonka kotikunta on Larvik. Se ilmestyy kuudesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Etelämeren laulu (vuoden 1942 elokuva)

| Etelämeren laulu> Song of the Islands |
| --- | --- |

Ohjaaja:  Walter Lang
Käsikirjoittaja:   Joseph Schrank  Robert Pirosh  Robert Ellis  Helen Logan 
Tuottaja:   Darryl F. Zanuck  William LeBaron 
Säveltäjä:  Alfred Newman
Kuvaaja:  Ernest Palmer
Leikkaaja:  Robert L. Simpson
Pääosat:   Betty Grable  Victor Mature 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:   Yhdysvallat 5. helmikuuta 1942  Miami Beach, Florida  11. maaliskuuta 1942  New York City, New York  13. maaliskuuta 1942  Suomi 24. maaliskuuta 1944 
Kesto:  76 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Etelämeren laulu (engl. Song of the Islands) on Walter Langin ohjaama yhdysvaltalainen musikaalikomediaelokuva vuodelta 1942. Etelämeren laulun käsikirjoittajina toimivat Joseph Schrank, Robert Pirosh, Robert Ellis ja Helen Logan. 20th Century Fox tuotti elokuvan.
Technicolor-menetelmällä kuvatun musikaalikomedian pääosissa ovat Betty Grable ja Victor Mature. Sivuosissa ovat muun muassa Jack Oakie ja Thomas Mitchell.
Etelämeren laulu kuvattiin Kalifornian Santa Catalina Islandilla, Havaijin Honolulussa ja 20th Century Foxin studioilla Century Cityssä, Los Angelesissa.
Näyttelijät

| 0 | 1 | 2 |
| --- | --- | --- |
|  Betty Grable  | … |  Eileen O'Brien   |
|  Victor Mature  | … |  Jeff Harper   |
|  Jack Oakie  | … |  Rusty Smith   |
|  Thomas Mitchell  | … |  Dennis O'Brien   |
|  George Barbier  | … |  Jefferson Harper, Sr.   |
|  Hilo Hattie  | … |  Palola   |
|  Billy Gilbert  | … |  Palolan isä   |
|  Lillian Porter  | … |  Paulani   |
|  Lillian Porter  | … |  Palolan serkku   |
|  Hal K. Dawson  | … |  John Rodney   |
Vastaanotto

Etelämeren laulu sai ensi-iltansa kotimaassaan Floridan Miami Beachilla 5. helmikuuta vuonna 1942 ja New Yorkissa 11. maaliskuuta 1942; maanlaajuinen ensi-ilta oli 13. maaliskuuta. Suomessa Etelämeren laulu sai ensi-iltansa 24. maaliskuuta vuonna 1944.
Etelämeren laulusta ilmestyessään tuli suuri menestys lippuluukuilla. Elokuva oli Foxin kolmanneksi menestynein elokuva sinä vuonna; kaksi Foxin menestyneintä elokuvaa olivat Grablen elokuvat Rosita tanssii ja hymyilee ja Röyhkeä ja rakastunut.
Lauluja

”Blue Shadows and White Gardenias”
”O'Brien Has Gone Hawaiian”
”Sing Me a Song of the Islands”
”Down on Ami Ami Oni Oni Isle”
”Maluna Malolo Mawaena”
”Hawaiian War Chant”
”Cockeyed Mayor of Kaunakakai”
Aiheesta muualla

Etelämeren laulu (vuoden 1942 elokuva) Internet Movie Databasessa (englanniksi)
Etelämeren laulu (vuoden 1942 elokuva) Elonet.
Etelämeren laulu (vuoden 1942 elokuva) AllMoviessa. (englanniksi)
Song of the Islands Turner Classic Movies – TCM. Arkistoitu 1.2.2021. Viitattu 7.6.2022. (englanniksi)
Fran Tarkenton

Fran Tarkenton
Francis Asbury Tarkenton (s. 3. helmikuuta 1940) on yhdysvaltalainen amerikkalaisen jalkapallon pelaaja. Hänet on nimetty sekä Pro Football Hall of Fameen (1986) että College Football Hall of Fameen (1987).
Tarkenton syntyi Virginian Richmondissa, mutta suoritti lukio- ja yliopisto-opintonsa Georgian osavaltiossa.
Tarkenton oli huipputason NFL-pelinrakentaja vuosina 1961–1978 joukkueissa Minnesota Vikings ja New York Giants, mutta hänen edustamansa joukkueet eivät koskaan menestyneet Super Bowlissa. Tarkentonin Vikings hävisi 1970-luvulla Super Bowlin kolme kertaa. Tarkenton on kuitenkin saavuttanut NFL:n pelinrakentajista viidenneksi eniten runkosarjan otteluvoittoja (124) sekä tehnyt vähintään yhden juoksumaalin 15 peräkkäisellä kaudella, mikä on edelleen NFL:n pelinrakentajien ennätys.
Tarkenton kuului yhdeksästi Pro Bowl -joukkueeseen. Hän on urheilusaavutustensa ohella kirjoittanut, esiintynyt televisiossa ja vaikuttanut tietokonealalla.
Evert Liljeström

Evert Teodor Liljeström (1873 - 16. toukokuuta 1918) oli viipurilainen työnjohtaja ja Viipurin punakaartin johtajia Suomen sisällissodan aikana. Hän oli Viipurin punakaartin päällikön Juho Latukan adjutantti. Liljeström jäi Viipurin taistelussa valkoisten vangiksi. Vankileirillä häntä kuulusteli sotatuomari Toivo Tapanainen. Liljeström tuomittiin kuolemaan ja ammuttiin Viipurin vankileirillä.
Eredivisien kausi 2016–2017

| Eredivisie 2016–2017 |
| --- | --- |
Joukkueiden määrä:  18
Ajankohta:  5. elokuuta 2016 – 14. toukokuuta 2017
Alempi sarjataso:  Eerste Divisie
  ← 2015–2016 :  2017–2018 → 
Eredivisien kausi 2016–2017 oli järjestyksessään Eredivisien 61. kausi. Kausi alkoi 5. elokuuta 2016 ja päättyi 14. toukokuuta 2017. Feyenoord voitti 15:nnen mestaruutensa. NEC ja Go Ahead Eagles putosivat Eerste Divisieen.
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Feyenoord (M) | 34 | 26 | 4 | 4 | 86 | 25 | +61 | 82 | Pääsee Mestarien liigan lohkovaiheeseen. |
| 2 | Ajax | 34 | 25 | 6 | 3 | 79 | 23 | +56 | 81 | Pääsee Mestarien liigan kolmannelle karsintakierrokselle. |
| 3 | PSV Eindhoven | 34 | 22 | 10 | 2 | 68 | 23 | +45 | 76 | Pääsee Eurooppa-liigan kolmannelle karsintakierrokselle. |
| 4 | Utrecht (O) | 34 | 18 | 8 | 8 | 54 | 38 | +16 | 62 | Pääsee Euroopan turnauksen pudotuspeleihin. |
| 5 | Vitesse | 34 | 15 | 6 | 13 | 51 | 40 | +11 | 51 | Pääsee Eurooppa-liigan lohkovaiheeseen. |
| 6 | AZ | 34 | 12 | 13 | 9 | 56 | 52 | +4 | 49 | Pääsee Euroopan turnauksen pudotuspeleihin. |
| 7 | Twente | 34 | 12 | 9 | 13 | 48 | 50 | −2 | 45 |  |
| 8 | Groningen | 34 | 10 | 13 | 11 | 55 | 51 | +4 | 43 | Pääsee Euroopan turnauksen pudotuspeleihin. |
| 9 | Heerenveen | 34 | 12 | 7 | 15 | 54 | 53 | +1 | 43 | Pääsee Euroopan turnauksen pudotuspeleihin. |
| 10 | Heracles Almelo | 34 | 12 | 7 | 15 | 53 | 55 | −2 | 43 |  |
| 11 | ADO Den Haag | 34 | 11 | 5 | 18 | 37 | 59 | −22 | 38 |  |
| 12 | Excelsior | 34 | 9 | 10 | 15 | 43 | 60 | −17 | 37 |  |
| 13 | Willem II | 34 | 9 | 9 | 16 | 29 | 44 | −15 | 36 |  |
| 14 | PEC Zwolle | 34 | 9 | 8 | 17 | 39 | 67 | −28 | 35 |  |
| 15 | Sparta Rotterdam | 34 | 9 | 7 | 18 | 42 | 61 | −19 | 34 |  |
| 16 | NEC (P) | 34 | 9 | 7 | 18 | 32 | 59 | −27 | 34 | Joutuu putoamiskarsintaan. |
| 17 | Roda JC (O) | 34 | 7 | 12 | 15 | 26 | 51 | −25 | 33 | Joutuu putoamiskarsintaan. |
| 18 | Go Ahead Eagles (P) | 34 | 6 | 5 | 23 | 32 | 73 | −41 | 23 | Putoaminen Eerste Divisieen. |
1 2 3  Neljä joukkuetta pelaa paikasta Eurooppa-liigan toisella karsintakierroksella.
↑  Vitesse eteni Eurooppa-liigan lohkovaiheeseen voittamalla KNVB Cupin.
↑  Twente suljettiin pois Euroopasta kolmeksi vuodeksi 15. joulukuuta 2016.
↑  Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2017–2018, loput kahdeksan joukkuetta pelaa Eerste Divisiessä kaudella 2017–2018.
Pudotuspelit > Euroopan turnaus

Neljä joukkuetta kilpailee yhdestä paikasta Eurooppa-liigan kauden 2017–2018 kolmannella karsintakierroksella.
Pudotuspelit > Euroopan turnaus > 1. kierros

| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. toukokuuta 2017 | Heerenveen | 1–3 | FC Utrecht |  |  |
|  |  | Raportti |  |  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 20. toukokuuta 2017 | FC Utrecht | 2–1 | Heerenveen |  |  |
|  |  | Raportti |  |  |     |
Utrecht voitti 2–5 yhteistuloksella.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 17. toukokuuta 2017 | Groningen | 1–4 | AZ |  |  |
|  |  | Raportti |  |  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 20. toukokuuta 2017 | AZ | 4–1 | Groningen |  |  |
|  |  | Raportti |  |  |     |
AZ voitti 8–2 yhteistuloksella.
Pudotuspelit > Euroopan turnaus > Finaali

| 0 | 1 | 2 | 3 | 4 | 5 |
| --- | --- | --- | --- | --- | --- |
| 25. toukokuuta 2017 | AZ | 3–0 | FC Utrecht |  |  |
|  |  | Raportti |  |  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 28. toukokuuta 2017 | FC Utrecht | 0–3 (ja.) (4–3 rp.) | AZ |  |  |
|  |  | Raportti |  |  |     |
Yhteistulos 3–3. Utrecht voitti 4–3 rangaistuspotkukilpailussa.
Pudotuspelit > Putoamiskarsinta

Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2017–2018, loput kahdeksan joukkuetta pelaa Eerste Divisiessä kaudella 2017–2018.
Eumeneen stoa

| Eumeneen stoa> Στοά Ευμένους |
| --- | --- |
 Eumeneen stoan rauniot.
Sijainti:  Ateena,  Kreikka
Koordinaatit:  37°58′14″N, 23°43′33″E
Rakennustyyppi:  stoa
Valmistumisvuosi:  n. 197–159 eaa.
Tyylisuunta:  doorilainen/joonialainen
 Osa Unescon maailmanperintökohdetta Ateenan Akropolis 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Eumeneen stoa (kreik. Στοά Ευμένους, Stoá Euménous) oli stoa eli pylväshalli, joka sijaitsi Ateenan Akropoliin eteläpuolella. Sen arkeologisen kohteen länsipuolella sijaitsee Herodes Atticuksen odeion ja itäpuolella Dionysoksen teatteri.
Stoan lahjoitti Ateenalle Pergamonin kuningas Eumenes II, ja se rakennettiin hänen aikanaan vuosien 197 eaa. ja 159 eaa. välillä. Rakennusta ei ollut tarkoitettu monen muun stoan tavoin liiketilaksi vaan lähinnä kävelytilaksi niille, jotka vierailivat esimerkiksi alueen temppeleissä ja teatterissa.
Stoa rakennettiin Akropoliin etelärinnettä vasten. Sen pituus oli 163 metriä ja leveys 17,65 metriä. Siinä oli kaksi kerrosta. Alakerroksen julkisivun puolella oli 64 doorilaista pylvästä ja sisäpuolella 32 joonialaista pylvästä. Yläkerroksessa oli vastaavasti samat määrät joonialaisia ja pergamonlaisia pylväitä.
Bysanttilaisena aikana vuonna 1060 stoan jäännökset muutettiin osaksi kaupunginmuuria, joka koostui myös muun muassa Herodes Atticuksen odeionin julkisivusta. Merkittävin säilynyt osa stoasta on tämän seurauksena sen pohjoisseinä.
Aiheesta muualla

Kuvia tai muita tiedostoja aiheesta Eumeneen stoa Wikimedia Commonsissa
Evert Malm

Evert August Malm
Evert August Malm (14. syyskuuta 1871 Eura – 6. lokakuuta 1945 Helsinki) oli suomalainen maanviljelysneuvos ja Suomen Suoviljelysyhdistyksen toiminnanjohtaja.
Malmin vanhemmat olivat maanviljelysneuvos, Vaasan läänin virkatalojen tarkastaja August Malm ja Hilda Kristina Rautell ja puoliso vuodesta 1907 Edit Lyyli Mathilda Segercrantz (k. 1945). Malm valmistui maanmittausinsinööriksi Polyteknillisestä opistosta 1889, agronomiksi Mustialan maanviljelysopistosta 1889 ja maanviljelysinsinööriksi 1898. Vuonna 1897 hänestä tuli edellisenä vuonna perustetun Suomen Suoviljelysyhdistysten konsulentti, 1900 sen sihteeri ja taloudenhoitaja sekä 1919 toiminnanjohtaja. Malm oli kehittämässä maataloutta erityisesti lukuisien koeasemien perustamisen kautta. Hän levitti valistusta viljelijöiden keskuuteen pitämällä puheita sekä julkaisemalla suoviljelyä ja turveteollisuutta koskevia kirjoituksia kotimaassa ja ulkomailla. Hän teki lukuisia opintomatkoja Eurooppaan ja Skandinaviaan. Merkittävimpiä hänen töistään lienee ollut Suomen soiden peruskartoitus, joka julkaistiin 1913 ja jonka mukaan yksi kolmasosa Suomen pinta-alasta oli suota. Valtion komiteoiden ja maatalousalan järjestöjen johtoelimien ohella Malm toimi Agronomisen yhdistyksen puheenjohtajana 1915–1917 ja Maataloustieteellisen seuran puheenjohtajana 1922–1923. Maanviljelysneuvoksen arvo hänelle myönnettiin 1931.
Fagnanon lause

orthic triangle:  \triangle DEF 
 inscribed triangles:  \triangle DEF\,,\triangle GHI 
  |DE|+|EF|+|FD|\leq |GH|+|HI|+|IG|
Euklidisessa geometriassa Fagnanonin lause on ortokolmioon liittyvä tulos. Sen mukaan ortokolmion piiri on lyhin sellaisen kolmion piiri, jonka kärjet ovat annetun teräväkulmaisen kolmion sivulla.
Fagottikonsertto

Fagottikonsertto on fagotille ja orkesterille sävelletty konsertto. Tunnettuja fagottikonserttoja ovat säveltäneet muun muassa Wolfgang Amadeus Mozart, Carl Maria von Weber ja Johann Nepomuk Hummel.
Tuotteliaimpiin fagottikonserttojen säveltäjiin kuuluu Antonio Vivaldi, joka sävelsi 36 fagottikonserttoa,[lähde? ] Antti Häyrysen mukaan oletettavasti poikkeukselliselle taiteilijalle räätälöityinä. Sergio Azzolini on levyttänyt levysarjansa viidenteen osaan niitä seitsemän: fagottikonsertot RV:t 467, 476, 479, 482, 486, 489, 497.
Jaakko Luoma on levyttänyt neljä klassismin ajan fagottikonserttoa (Ondine): W. A. Mozart: Fagottikonsertto B-duuri, Peter von Winter: Fagottikonsertto c-molli ja Johann Nepomuk Hummel: Fagottikonsertto F-duuri, Gioacchino Rossini: Fagottikonsertto. Niistä Hummelin, Mozartin ja Rossinin konsertot kuuluvat fagotistien perusohjelmistoon. Kare Eskolan mukaan lievässä karheudessaan karismaattinen fagotti tuntuu kuin luodulta klassismin soolosoittimeksi.
Egotripillä

| Egotripillä Eri esittäjiä |
| --- | --- | --- |

Tribuuttialbumin tiedot
 Julkaistu: 11. marraskuuta 2022
 Formaatti: digitaalinen
 Kesto: 60.06
 Levy-yhtiö: Suomen Musiikki
Listasijoitukset
  Suomen virallinen lista: 21.
Egotripillä on 11. marraskuuta 2022 julkaistu Egotrippi-tribuuttialbumi. Albumilla Egotrippi-yhtyeen kappaleita esittää joukko suomalaisia artisteja.
Kokoelmalta julkaistiin toukokuussa 2022 ensimmäisenä singlenä Laura Närhen versio ”Asfaltin pinta” -kappaleesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä(t) | Kesto |  |  |  |  |  |  |
| 1. | Nämä ajat eivät ole meitä varten | Ellinoora | 5.13 |  |  |  |  |  |  |
| 2. | Vieläkö mut voi pelastaa | Pekka Nisu | 3.19 |  |  |  |  |  |  |
| 3. | Valssi | Intiaanikesä | 2.54 |  |  |  |  |  |  |
| 4. | Vuosi nolla | Sara | 4.08 |  |  |  |  |  |  |
| 5. | Mustat varjot | Tuure Kilpeläinen | 3.51 |  |  |  |  |  |  |
| 6. | Asfaltin pinta | Laura Närhi | 4.48 |  |  |  |  |  |  |
| 7. | Mestaripiirros | Younghearted | 2.30 |  |  |  |  |  |  |
| 8. | Hei pieni | Happoradio | 3.31 |  |  |  |  |  |  |
| 9. | Koivuniemen herra | Jonna Tervomaa | 3.15 |  |  |  |  |  |  |
| 10. | Sininen | Matka maailman ympäri | 4.14 |  |  |  |  |  |  |
| 11. | Unihiekkaa | Itä-Hollola Installaatio | 5.52 |  |  |  |  |  |  |
| 12. | Varovasti nyt | Pegasos & Pepe Willberg | 3.32 |  |  |  |  |  |  |
| 13. | Ulkopuolella | Anssi Kela | 3.28 |  |  |  |  |  |  |
| 14. | Posteljooni | Pekka Kuusisto | 3.58 |  |  |  |  |  |  |
| 15. | Elokuu | Puer | 11.25 |  |  |  |  |  |  |
|  |  |  | 60.06 |  |  |  |  |  |  |
Arvostelut

Soundi:
Empoli

| Empoli |
| --- | --- |
 Empolin keskusaukio.
 lippu:  vaakuna
 Empoli
 Koordinaatit: 43°43′N, 10°57′E 
Valtio:  Italia
Alue:  Toscana
Metropolikaupunki:  Firenze
Pinta-ala:  
 – Kokonaispinta-ala:  62,21 km²
Väkiluku (31.12.2017)  (vakinaiset asukkaat):  48 626
 – Väestötiheys:  782 as./km²
 
 www.empoli.gov.it 
Infobox OKVirheellinen NIMI-arvo: 
Empoli on kaupunki Keski-Italiassa, Toscanan alueella, Firenzen metropolikaupungissa. Kaupunki sijaitsee Firenzestä 30 kilometriä länteen. Empolissa on vajaat 50 000 asukasta.
Empoli FC on empolilainen jalkapalloseura.
Aiheesta muualla

Kuvia tai muita tiedostoja aiheesta Empoli Wikimedia Commonsissa
Firenzen metropolikaupunki
Bagno a Ripoli | Barberino Val d’Elsa | Barberino di Mugello | Borgo San Lorenzo | Calenzano | Campi Bisenzio | Capraia e Limite | Castelfiorentino | Cerreto Guidi | Certaldo | Dicomano | Empoli | Fiesole | Figline e Incisa Valdarno | Firenze | Firenzuola | Fucecchio | Gambassi Terme | Greve in Chianti | Impruneta | Lastra a Signa | Londa | Marradi | Montaione | Montelupo Fiorentino | Montespertoli | Palazzuolo sul Senio | Pelago | Pontassieve | Reggello | Rignano sull’Arno | Rufina | San Casciano in Val di Pesa | San Godenzo | Scandicci | Scarperia e San Piero | Sesto Fiorentino | Signa | Tavarnelle Val di Pesa | Vaglia | Vicchio | Vinci
Espresso (kappale)

| ”Espresso” Sabrina Carpenter |
| --- | --- | --- |

Singlen tiedot
 Albumilta: Short n' Sweet
 Julkaistu: 11. huhtikuuta 2024
 Tekijä(t):  Sabrina Carpenter  Amy Allen  Julian Bunetta  Steph Jones 
 Tuottaja(t): Julian Bunetta
 Tyylilaji: Pop
 Kesto: 02.55
 Levy-yhtiö: Island Records
Muut kannet
   Espresso EP-levyn kansi
Sabrina Carpenterin muut singlet
| ”Feather” 2023 | ”Espresso” 2024 | ”Please Please Please” 2024 |
Espresso on yhdysvaltalaisen laulaja-lauluntekijän Sabrina Carpenterin kappale. Se julkaistiin 11. huhtikuuta 2024 Island Recordsin kautta hänen tulevan kuudennen studioalbuminsa Short n' Sweet (2024) ensimmäisenä singlenä. Kappaletta ovat olleet Carpenterin lisäksi tekemässä Amy Allen, Steph Jones ja Julien Bunetta joka on myös toiminut kappaleen tuottajana.
Kappaleesta tuli kriittinen ja kaupallinen menestys. Kappale nousi Billboard Hot 100 -listalla sijalle neljä. Yhdysvaltojen ulkopuolella "Espresso" nousi listan kärkeen muun muassa Australiassa, Irlannissa, Malesiassa, Singaporessa, Yhdistyneissä arabiemiirikunnissa ja Isossa-Britanniassa. Kappale ylsi tämän lisäksi kymmenen parhaan joukkoon useassa maassa. Suomessa single nousi sijalle 16. Suomen virallisella singlelistalla.
Taustaa

Carpenter ilmoitti "Espresson" julkaisemisesta sosiaalisen median tileillään 8. huhtikuuta 2024 sekä jakoi sen kansikuvan. Kappale julkaistiin 11. huhtikuuta 2024, juuri ennen carpenterin esiintymistä Coachella Valley Music and Arts Festivalilla 12. huhtikuuta 2024. Kappaleesta julkaistiin myös 12. huhtikuuta Dave Meyersin ohjaama musiikkivideo. Island Records julkaisi singlen suoratoistona ja digitaalisena latauksena 11. huhtikuuta 2024, kun taas Polydor Records julkaisi sen vinyyli- ja kasettimuodossa.
Kappaleesta julkaistiin viisi remixiä sisältävä digitaalinen EP-levy 17. toukokuuta 2024. Tuottaja Mark Ronsonin sekoittamat kaksi remixiä julkaistiin 31. toukokuuta 2024 digitaalisena Espresso (Working Late Remixes) levynä.
Kappaleen koukusta "That's that me, espresso" muodostui meemi kappaleen julkaisun aikana.
Teemat

Carpenter vertaa kappaleessa itseään kofeiinipitoisiin juomiin, kuten espressokahviin ja Mountain Dew -virvoitusjuomaan. Kuten kofeiini, ajatukset hänestä pitävät hänen rakastajansa öisin hereillä. Hän kertoi kappaleesta Vogue -lehdelle: "Kappaleessa on kyse naisellisuuden näkemisestä supervoimana ja itseluottamuksesta siihen, että "olet that bitch"."
Kappaleet

Espresso - suoratoisto/digitaalinen lataus
Espresso - 2.55
Espresso - 7-inch / kasetti
"Espresso" (A-puoli)
"Espresso (On Vacation)" (B-puoli)
Espresso EP - suoratoisto/digitaalinen lataus
"Espresso" - 2:55
"Espresso" (Double Shot) - 2.29
"Espresso" (On Vacation) - 2.55
"Espresso" (Decaf) - 3.14
"Espresso" (Mochapella) - 2.55
"Espresso" (Espressooooo) - 4.55
Espresso (Working Late Remixes) - suoratoisto/digitaalinen lataus
"Espresso" (Mark Ronson x FNZ Working Late Remix) - 3.04
"Espresso" (Mark Ronson x FNZ Working Later Remix) - 5.38
"Espresso" - 2.55
Aiheesta muualla

Helsingin sanomat: "Tässä on kesän tarttuvin korvamato – Sabrina Carpenterin flirttaileva hitti soi nyt kaikkialla"
Europcar

| Europcar |
| --- | --- |

Tunnuslause:  Moving your way
Osake:  Euronext: EUCAR
Perustettu:  1949 Pariisi, Ranska
Perustaja:  Raoul-Louis Mattei
Toiminta-alue:  maailmanlaajuinen
Toimiala:  autonvuokraus
Kotisivu:  Europcar.fi
Infobox OKVirheellinen NIMI-arvo: 
Europcarin toimipiste Münchenin lentoasemalla, Saksassa
Europcar on ranskalainen autovuokraamoyritys, joka toimii 150 maassa, Euroopan lisäksi Pohjois-Amerikassa, Länsi-Aasiassa, Kanadassa, Australiassa ja Afrikassa. Yritys on perustettu vuonna 1949.
Europcar oli Volkswagen Groupin omistuksessa, kunnes se myytiin vuonna 2006 ranskalaiselle Eurazeo-sijoitusyhtiölle 3,3 miljardilla eurolla. Europcar ajautui taloudellisiin vaikeuksiin koronapandemian supistettua matkailua 2020-luvun taitteessa ja joutui velkojiensa haltuun. Vuonna 2021 Volkswagen teki ostotarjouksia Europcarista, ja syyskuussa yhtiön hallitus suositteli niistä tuoreimman (50 senttiä osakkeelta) hyväksymistä.
Europcar Suomessa

Suomessa Europcar on toiminut vuodesta 1967 ja palvelee yli 30 paikkakunnalla. Lisenssioikeuksien haltija on Interrent Oy.
Suomen Europcar osti vuonna 2014 Norjan Europcarin liiketoiminnan.
Suomessa Europcar oli ensimmäinen autovuokraamo, jolla oli ISO 14001 ympäristösertifikaatti ja ISO 9001 laatusertifikaatti.
Aiheesta muualla

Wikimedia Commonsissa on kuvia tai muita tiedostoja aiheesta .
Europcar Group-sivut (Arkistoitu – Internet Archive) (ranskaksi)
Eugene William Oates

Eugene William Oates vuonna 1908.
Eugene William Oates (31. joulukuuta 1845 Sisilia – 16. marraskuuta 1911) oli englantilainen lintutieteilijä.
Oates opiskeli Bathissa Englannissa. Hän työskenteli siviilihallinnon virkamiehenä Intiassa ja Burmassa vuosina 1867–1899. Jäätyään eläkkeelle hän palasi Englantiin, ja oli laatimassa luetteloa Natural History Museumin linnunmunakokoelmista (Catalogue of the collection of birds' eggs in the British museum (Natural history)). Vuosina 1898–1901 Oates toimi British Ornithologists' Unionin sihterinä.
Linnuista Oates nimesi yunnaninuunilinnun (Phylloscopus davisoni) vuonna 1889.
Teoksia

A handbook to the birds of British Burmah including those found in the adjoining state of Karennee, osa II. R.H. Porter, Lontoo (1883)
The nests and eggs of Indian birds, yhdessä Allan Octavian Humen kanssa (1890)
A manual of the Game Birds of India osa II, ss. 139-146. Cambridge: Bombay (1899)
Fauna of British India (birds), yhdessä W.T. Blanfordin kanssa 4 osaa. Taylor & Francis, Lontoo (1889-98).
Käännös suomeksi
Zend Technologies

| Zend Technologies Ltd |
| --- | --- |

Yritysmuoto:  Osakeyhtiö
Perustettu:  1999
Toimitusjohtaja:  Zeev Suraski
Kotipaikka:  Cupertino Kalifornia, Yhdysvallat
Toiminta-alue:  Yhdysvallat, Israel, Saksa
Toimiala:  www-palvelut
Tuotteet:  Ohjelmointituotteet, julkaisut, sertifikaatit, konsultointi
Kotisivu:  http://www.zend.com
Infobox OKVirheellinen NIMI-arvo: 
Zend Technologies Ltd on kansainvälinen, www-palveluihin keskittynyt yritys. Yrityksen pääkonttori sijaitsee Cupertinossa Kaliforniassa, ja sivukonttorit Israelissa ja Saksassa. Lisäksi yritystä edustaa japanissa Turbolinuxin omistama Zend Open Source Systems Japan.
Zend Technologies Ltd:n perustivat vuonna 1999 Doron Gerstel, Andi Gutmans ja Zeev Suraski. Nimi Zend tuli yhdistämällä Zeevin ja Andin (Zeev ja Andi) nimet. Vuotta aikaisemmin Gutmans ja Suraski olivat julkaisseet yritykselle tulevan päätuotteen, Zend Enginen, joka oli avoimen lähdekoodin ydin tarkoitettu etenkin PHP-ohjelmointikielelle. Suomessa yhtiötä edustaa Brain Alliance.
Sijoittajat

Azure Capital Partners
Index Ventures
Intel Capital
Platinum Venture Capital
SAP Ventures
Walden Israel Venture Capital
Tuotteet ja palvelut > Zend Core

PHP-ydin, joka nitoo yhteen ytimen kanssa kolmansien osapuolten ajurit, kirjastot ja toiminnot.